《爱敬寺古藤歌》
唐代·李颀

古藤池水盘树根，左攫右拏龙虎蹲。横空直上相陵突，

丰茸离纚若无骨，风雷霹雳连黑枝，人言其下藏妖魑。

空庭落叶乍开合，十月苦寒常倒垂。忆昨花飞满空殿，

密叶吹香饭僧遍。南阶双桐一百尺，相与年年老霜霰。

作者简介：李颀(690-751)，汉族，东川（今四川三台）人（有争议），唐代诗人。少年时曾寓居河南登封。开元十三年进士，做过新乡县尉的小官，诗以写边塞题材为主，风格豪放，慷慨悲凉，七言歌行尤具特色。